  Туспуктэм: София Хохрякова Майя Бывальцева Удмуртия туризмъя «Экскурсионный флешмоб» огъяросси акци борды итӥське. 26-тӥ гудырикошконэ элькунын улӥсьёс но куноос музейёсы но мукет интыосы экскурсиосы, творчествоя пумиськонъёсы мастер-классъёсы дунтэк пыриськыны быгатозы. Со сярысь улосвыл тӧролэн но кивалтэтлэн пресс-лужбазы ивортӥз. « Акци улсын Удмуртиысь каръёсын но черкогуртъёсын 30-лэсь трос дунтэк экскурсиос ортчозы, отчы 600-лэсь трос адями пыриськыны быгатоз. Флешмоб борды элькунысь ваньмыз каръёс – Ижкар, Вотка, Сарапул, Можга, Камбарка – но тросэз ёросъёс итӥськизы. Уноез экскурсиос нылпиосын семьяослы тунсыко луозы » Александр Бречалов, Удмуртилэн тӧроез Экскурсиосын лыдметэн тодматскыны но гожтӥськыны татын луоз. Нырысьсэ акци ортчиз 2017-тӥ арын Омскын. 2022-тӥ арын отчы Россиысь 43 улосвылъёс, Беларусь но Казахстан пыриськизы ни. Флешмоблэн ужпумез – котькуд адями аслэсьтыз вордскем шаерзэ мед яратоз, солэн историез, лулчеберетэз, тунсыко интыосыз, азинлыко ӵектосъёсыз сярысь тросгс мед тодоз. Карезлэсь, черкогуртэзлэсь туризмъя луонлыкъёссэ тодыса, соос сярысь мукет улосвылъёсысь эшъёсызлы, тодмоосызлы мед вералоз. Тодэ вайытом, зьы ик 26-тӥ гудырикошконэ Удмуртиын «Ночь кино» огъяросси ужрад ортчоз. Тегъёс: Удмуртиысьтуризм Музей Удмуртия Лулчеберет  